આવી ભયાનક અને ખતરનાક ઘટનાઓ વચ્ચે ભિક્ષાવૃત્તિ એવો ગુનો છે જે બહારથી જોવા મળે છે અને આવા તમામ ગુના બાળકો પાસે જ કરાવવામાં આવે છે. આવા બાળકો ખાસ કરીને કોઈ મોટા શહેરોમાં ચાર રસ્તા પર કારના કાચ ખટખટાવતા જોવા મળે છે. ત્યારે સવાલ એ થઈ રહ્યો છે કે આટલી મોટી સંખ્યામાં બાળકો ગુમ કઈ રીતે થઈ રહ્યા છે? ત્યારે પોલીસ તંત્ર બાળકોના મુદે સંવેદનશીલ ન હોય તેમ લાગી રહ્યું છે અને આ મુદે સમાજ સામે પણ સવાલ થઈ રહ્યાં છે કે તેઓ જ્યારે આવા બાળકોને તેમના ઘરના નોકર તરીકે ખરીદે છે ત્યારે તેમનામાં પણ કોઈ સંવેદના વ્યકત નથી? એટલે કે આવી ગુનોખોરીમાં આવા લોકો પણ જવાબદાર ગણી શકાય.અને જો સમાજ તેની આ જવાબદારી નહિ સમજે તો આજે જે બાળકો ગુમ થઈ રહ્યા છે તે કદાચ આવતીકાલે મોટા અપરાધી બની શકે છે. અને તે સમાજ માટે મુશ્કેલી ઊભી કરી શકે તેમ છે.